Խաչիկ Ճանոյեան

Խաչիկ Ճանոյեան (Ծնած է Մուսուլ, Իրաք): Համայնքային գործիչ, խմբագիր, Լոս Անճելըսի Իրաքահայերու միութեան ատենապետ եւ հիմնադիրներէն մէկը: Հիմնադիր եւ ղեկավար Հայ Ընտանեկան Շաբաթօրեայ վարժարանին:

 Կենսագրութիւն 

Խաչիկ Ճանոյեան շատ փոքր տարիքէն կը կորսնցնէ մայրն ու հայրը: 1956-ին կը տեղափոխուի Պաղտատ, Իրաք:1966-ին կ'աւարտէ Պաղտատի պետական համալսարանը, վկայուելով լեզուագիտական քոլէճի սպաներէնի բաժինէն:

Պաղտատի մէջ եղած է գործօն անդամ ՀԲԸՄ-ի:

1968-ին անցնելով Պէյրութ,, Լիբանան հայագիտական ուսումը կը ստանայ Երուանդ Հիւսիսեան հայագիտական հիմնարկէն:

1972-ին կը վերադառնայ Պաղտատ, որպէս հայերէնի ուսուցիչ:

1973-ին կ'անցնի Արժանթին, ուր կը վարէ ՀԲԸՄ-ի Պուէնոս Այրեսի մասնաճիւղի վարիչ քարտուղարի պաշտօնը:

1975-էն ի վեր կ'ապրի եւ կը գործէ Լոս Անճելըսի մէջ:

35 տարի շարունակ հիմնած եւ ղեկավարած է անվճար Հայ Ընտանեկան Շաբաթօրեայ վարժարանը:

Մեծապէս նպաստած է գաղութահայ մշակութային եւ գրական կեանքին:

 Լոս Անճելըսի Իրաքահայերու միութիւն 
Խաչիկ Ճանոյեան հիմնադիրներէն է եւ ատենապետը 1979-ին հաստատուած Իրաքահայերու միութեան:

 Պատուոյ գիր 
2010-ին, Խաչիկ Ճանոյեան, որպէս Լոս Անճելըսի Իրաքահայերու միութեան ատենապետ յատուկ պատուոյ գիր մը կը ստանայ Հայաստանի կառավարութեան սփիւռքի նախարարութենէն, անոր եւ միութեան հայրենաշէն գործունէութեան եւ Հայաստան-Սփիւռք կապերը ամրապնդելուն համար:

Ան նաեւ արժանացած է շարք մը այլ գնահատագիրներու:

 Պատուոյ քաղաքացիութիւն  
1996-ին, Հայաստանի իշխանութիւնները, Խաչիկ Ճանոյեանի 60րդ տարեդարձին առիթով, անոր շնորհած են Հայաստանի պատուոյ քաղաքացիութիւն:

 Անդամակցութիւն  

1969էն ի վեր անդամակցած է ՌԱԿին: Ան նաեւ անդամ է ՀԲԸՄին: Խաչիկ շատ գործօն տարր մըն է Լոս Անճելըսի մէջ։ ՀԲԸՄ-էն, ԹՄՄ-էն եւ ՌԱԿ-էն ներս տարած է եւ կը տանի բազմաբեղուն աշխատանք:

 Ուսուցչական ասպարէզ  
1968-ական տարիներուն, Խաչիկ Ճանոյեան Պէյրութի մէջ կը զբաղի ուսուցչութեամբ:

Եղած է ՀԲԸՄ վարժարաններուն մէջ ուսուցիչ ու հայկական բաժինի պատասխանատու: 

Ան ատենապետն է «Թէքէեան»ի Հայ ընտանեկան միութեան Շաբաթօրեայ վարժարանի հոգաբարձութեան:

1972-ին,  Պաղտատի մէջ կը պաշտօնավարէ որպէս հայերէնի ուսուցիչ:

1973-ին Խաչիկ Ճանոյեան մաս կը կազմէ Արժանթինի Մարի Մանուկեան վարժարանի հիմնադրման, դառնալով անոր հիմնադիրներէն մէկը:

 Խմբագրական աշխատակցութիւններ   
Խաչիկ Ճանոյեան խմբագրած է Հարաւային Ամերիկայի, Պուէնոս Այրեսի ՀԲԸՄ միութեան եռամսեայ «Լուսաբաց» պաշտօնաթերթը: Ան կ'աշխատակցի «Նոր Օր» եւ «Նոր Կեանք» թերթերուն:

Ան եղած է «Նոր Օր»ի վարչական պատասխանատու, խմբագիրի օգնական եւ խմբագրական կազմերու անդամ:

 «Հայաստան» համահայկական հիմնադրամ 
Խաչիկ Ճանոյեան մաս կը կազմէ «Հայաստան» համահայկական հիմնադրամին:

1979-ին հաստատուած Լոս Անճելըսի Իրաքահայերու միութիւնը, ղեկավարութեամբ Խաչիկ Ճանոյեանի, միշտ օժանդակութեան ձեռք երկարած է Հայաստանին, ներառեալ ՀՀ Սփիւռքի նախարարութեան «Արի տուն» ծրագիրին:

 Աղբիւրներ 

Խրճիթներէն Մինչեւ բազմայարկ շէնքեր Արժանթինահայ վարժարաններուն ծագումն ու զարգացումը Վարդան Մատթէոսեան էջ 305 
Ներգաղթի մեծ աշխատանքը փոքր գաղափարներէ եւ աշխատանքներէ կրնայ ծնունդ առնել եւ պտուղներ տալ 
 Խաչիկ Ճանոյեան Կը Պարգեւատրուի 
Խաչիկ Ճանոյեան 
Երեխաներու Հիմնադրամի Տարեկան 17-րդ Թելեթոնը
ՍՈՒՐԻՈՅ ՀԱՅՈՒԹԵԱՆ ԳՈՐԾՆԱՊԷՍ ՆՊԱՍՏԵԼՈՒ ՀԱՄԱՐ 
Իրաքի Հայերը Գիտաժողով Conference on Armenians of Iraq Խաչիկ Ճանոյեան, «Իրաքահայերը Մ. Նահանգներու մէջ»